CELEX: 52018DP0048
Language: hu
Date: 2018-03-01 00:00:00
Title: Az Európai Parlament 2018. március 1-jei határozata a pénzügyi bűncselekmények, adókijátszási és adókikerülési ügyek különbizottságának (TAX3) létrehozásáról, feladatairól, összetételéről és megbízatásának idejéről (2018/2574(RSO))

5.4.2019   
            
            
               HU
            
            
               Az Európai Unió Hivatalos Lapja
            
            
               C 129/65
            
         
      P8_TA(2018)0048
      A pénzügyi bűncselekmények, adókijátszási és adókikerülési ügyek különbizottságának (TAX3) létrehozása
      Az Európai Parlament 2018. március 1-jei határozata a pénzügyi bűncselekmények, adókijátszási és adókikerülési ügyek különbizottságának (TAX3) létrehozásáról, feladatairól, összetételéről és megbízatásának idejéről (2018/2574(RSO))
      (2019/C 129/09)
      
         Az Európai Parlament,
      
                  —
               
               
                  tekintettel az Elnökök Értekezletének javaslatára,
               
            
                  —
               
               
                  tekintettel a feltételes adómegállapításokkal és jellegükben vagy hatásukban hasonló egyéb intézkedésekkel foglalkozó különbizottság (a továbbiakban: TAXE 1 különbizottság) felállításáról, annak hatásköreiről, létszámáról és megbízatásának időtartamáról szóló, 2015. február 12-i határozatára (1),
               
            
                  —
               
               
                  tekintettel a feltételes adómegállapításokról és jellegükben vagy hatásukban hasonló egyéb intézkedésekről szóló, 2015. november 25-i állásfoglalására (2),
               
            
                  —
               
               
                  tekintettel a feltételes adómegállapításokkal és jellegükben vagy hatásukban hasonló egyéb intézkedésekkel foglalkozó különbizottság (a továbbiakban: TAXE 2 különbizottság) felállításáról, annak hatásköreiről, létszámáról és megbízatásának időtartamáról szóló, 2015. december 2-i határozatára (3),
               
            
                  —
               
               
                  tekintettel a feltételes adómegállapításokról és jellegükben vagy hatásukban hasonló egyéb intézkedésekről szóló, 2016. július 6-i állásfoglalására (4),
               
            
                  —
               
               
                  tekintettel a pénzmosás, adókikerülés és adókijátszás tekintetében az uniós jog állítólagos megsértésének és az annak alkalmazása során állítólagosan elkövetett hivatali visszásságoknak a kivizsgálásával foglalkozó vizsgálóbizottság (a továbbiakban: PANA vizsgálóbizottság) felállítására, feladataira, összetételére és mandátumának időtartamára vonatkozó, 2016. június 8-i határozatára (5),
               
            
                  —
               
               
                  tekintettel a Tanácshoz és a Bizottsághoz intézett, a pénzmosással, adókikerüléssel és adókijátszással foglalkozó vizsgálatot követő, 2017. december 13-i ajánlására (6),
               
            
                  —
               
               
                  tekintettel eljárási szabályzata 197. cikkére,
               
            
               
                  1.
               
               
                  úgy határoz, hogy létrehozza a pénzügyi bűncselekmények, adókijátszási és adókikerülési ügyek különbizottságát, melynek feladatai az alábbiak lesznek:
                  
                              a)
                           
                           
                              a TAXE 1 és a TAXE 2 különbizottságok által végzett munka továbbvitele és kiegészítése, kiemelt hangsúlyt fektetve a fent említett, 2015. november 25-i és 2016. július 6-i állásfoglalásaiban szereplő ajánlásoknak a tagállamok, a Bizottság és/vagy a Tanács általi hatékony végrehajtására, illetve hatására;
                           
                        
                              b)
                           
                           
                              a PANA vizsgálóbizottság által végzett munka továbbvitele és kiegészítése, kiemelt hangsúlyt fektetve a fent említett, 2017. december 13-i ajánlásának a tagállamok, a Bizottság és/vagy a Tanács általi hatékony végrehajtására, illetve hatására;
                           
                        
                              c)
                           
                           
                              a tagállamok által az egységes piac megfelelő működésére ártalmas, adókikerülést és/vagy adókijátszást lehetővé tévő adózási gyakorlatok megszüntetésében tett előrelépés nyomon követése, a fent említett, 2015. november 25-i és 2016. július 6-i állásfoglalásaiban és 2017. december 13-i ajánlásában foglaltak szerint;
                           
                        
                              d)
                           
                           
                              a Paradise-iratok keretében annak vizsgálata, hogyan kerülték meg az uniós héaszabályokat, illetve általánosabb módon a héacsalás hatásának és az igazgatási együttműködésre vonatkozó uniós szabályoknak az értékelése; továbbá az információk és koordinációs politikák Eurofisc és a tagállamok közötti cseréjének elemzése;
                           
                        
                              e)
                           
                           
                              a digitális gazdaság adóztatásáról folyó vitához való hozzájárulás;
                           
                        
                              f)
                           
                           
                              az adókedvezményeket (például állampolgársági programokat) biztosító nemzeti rendszerek értékelése;
                           
                        
                              g)
                           
                           
                              a Bizottság és a tagállamok által a nemzetközi intézmények – többek között a Gazdasági Együttműködési és Fejlesztési Szervezet, a G20-csoport, az ENSZ és a FATF – keretében jelenleg végzett munka, illetve az ahhoz való hozzájárulás szoros nyomon követése, teljes mértékben tiszteletben tartva a Gazdasági és Monetáris Bizottság adóügyekkel kapcsolatos hatáskörét;
                           
                        
                              h)
                           
                           
                              a munkája szempontjából releváns dokumentumokhoz való hozzáférés, a szükséges kapcsolatok kialakítása és meghallgatások tartása nemzetközi, európai (beleértve a vállalkozások adózására vonatkozó magatartási kódexszel foglalkozó csoportot) és nemzeti intézményekkel és fórumokkal, a tagállamok és a harmadik országok nemzeti parlamentjeivel és kormányaival, valamint a tudományos közösség, az üzleti élet és a civil társadalom, köztük a szociális partnerek képviselőivel, az állandó bizottságokkal szoros együttműködésben; ennek során a parlamenti erőforrások hatékony felhasználásának szem előtt tartása;
                           
                        
                              i)
                           
                           
                              az adókikerülési gyakorlatok harmadik országokat érintő vonatkozásainak elemzése és értékelése, beleértve a fejlődő országokra gyakorolt hatást; a harmadik országokkal e tekintetben folytatott információcsere javulásának és fennálló hiányosságainak figyelemmel kísérése, kiemelt hangsúlyt fektetve az Egyesült Királyság koronafüggőségeire és tengerentúli területeire;
                           
                        
                              j)
                           
                           
                              a felhatalmazáson alapuló jogi aktusként elfogadott pénzmosás elleni irányelv keretében a kiemelt kockázatot jelentő harmadik országok jegyzékébe való felvétellel kapcsolatos bizottsági értékelési és átvilágítási folyamat értékelése;
                           
                        
                              k)
                           
                           
                              az adózási szempontból nem együttműködő országok és területek európai uniós jegyzékével (az adóparadicsomok uniós feketelistájával) kapcsolatos módszertannak, országátvilágításnak, illetve a jegyzék hatásának, az országok jegyzékből való törlésének és a jegyzékben szereplő országokkal szemben elfogadott szankcióknak az értékelése;
                           
                        
                              l)
                           
                           
                              a tagállamok által kötött kétoldalú adóegyezmények következményeinek vizsgálata;
                           
                        
                              m)
                           
                           
                              az általa e témában szükségesnek vélt bármilyen ajánlás megfogalmazása;
                           
                        
            
               
                  2.
               
               
                  úgy határoz, hogy a különbizottságnak munkája során figyelembe kell vennie a Paradise-iratok kapcsán 2017. november 5-én napvilágra került újabb információkat és a megbízatásának időtartama során felmerülő, a hatáskörébe tartozó bármilyen releváns fejleményt;
               
            
               
                  3.
               
               
                  úgy határoz, hogy a különbizottság 45 tagú lesz;
               
            
               
                  4.
               
               
                  úgy határoz, hogy a különbizottság megbízatásának időtartama e határozat elfogadásának időpontjától számítva 12 hónap.
               
            
         (1)  HL C 310., 2016.8.25., 42. o.
      
      
         (2)  HL C 366., 2017.10.27., 51. o.
      
      
         (3)  HL C 399., 2017.11.24., 201. o.
      
      
         (4)  Elfogadott szövegek, P8_TA(2016)0310.
      
         (5)  HL L 166., 2016.6.24., 10. o.
      
      
         (6)  Elfogadott szövegek, P8_TA(2017)0491.